Trakošćansko jezero

Trakošćansko jezero umjetno je jezero smješteno u sjeverozapadnom dijelu Hrvatskog zagorja, na dodiru Macelja, Ravne gore i Strahinjčice. Nalazi se uz istoimeni zamak obitelji Drašković. Uz jezero se nalazi pomno oblikovani pejzažni park koji s uređenim livadama, raznovrsnim cvijećem i grmljem čini skladnu hortikularnu cjelinu. Zimi se jezero zaledi, a drveće dobiva krhki snježni omotač. No jezero nema samo estetsku ulogu, već se u njemu prije nalazio ribnjak, potom mlin i pilana. I danas je bogato ribom, osobito pastrvskim grgečom, pa je omiljeno sastajalište športskih ribolovaca. Literatura Tanocki Zvonimir, Crljenko, Ivana, Jezera Hrvatske, Zagreb, Školska knjiga, 2011., str. 228., ISBN 978-953-0-60489-8